Ca urmare a solicitării de emitere a acordului de mediu adresate de **GABRIELA PROD SRL** cu domiciliul în județul **Sibiu**, comuna **Merghindeal**, nr. **286**,înregistrată la **Agenţia pentru Protecţia Mediului Sibiu** cu nr. 13165/14.07.2023 și a completărilor ulterioare, în baza Legii nr. 292 din 2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Sibiu decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 17.01.2024, că proiectul **„Înființare fabrică pentru producție peleți”,** propus a fi amplasat în judeţul **Sibiu**, comuna **Merghindeal**, CF nr. 100932, parcela 1088/4/2, **nu se supune evaluării impactului asupra mediului.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 2018 privind evaluarea impactului anumitor proiecte publice şi private asupra mediului;

b) punctele de vedere exprimate în scris de membrii reprezentanți în cadrul Comisiei de Analiză Tehnică, cu privire la prezentul proiect;

c) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii nr. 292/2018:

**1. Caracteristicile proiectului:**

**a) dimensiunea și concepția întregului proiect**

Proiectul propus constă în realizarea unei fabrici pentru producție peleți, pe un teren în suprafață totală de 8198 mp, situat în extravilanul comunei Merghindeal, sat Merghindeal, înscris în CF. nr. 100932 Merghindeal, nr. cad. 100932, tarla 44, parcela 1088/4/2, județul Sibiu. Categoria de folosință actuală este teren arabil.

Amplasamentul analizat a fost utilizat cu ceva timp în urmă ca fermă de vite. În prezent, o parte din suprafața de teren analizată este utilizată ca teren arabil, fiind cultivată cu porumb. De asemenea, în arealul sudic există o construcție de lemn de circa 130 mp. Prin implementarea proiectului, această construcție va fi reamenajată și în cadrul acesteia se va desfășura procesul de producere peleți.

Pentru desfășurarea activității aferente codului CAEN 1629 – Fabricarea altor produse din lemn, fabricarea articolelor din pluta, paie și din alte materiale vegetale împletite, beneficiarul propune realizarea urmatoarelor investiții:

* Amenajarea imobilului vizat de realizarea fabricii de producție peleți prin lucrări care nu necesită autorizație de construcție: - Nivelare și curățare teren;- Compactare teren;- Strat pietris 135 mp, piatra sparta 10 cm;- Închidere imobil cu porți din metal;- Branșament electric trifazic aerian.

Nivelarea și curățarea terenului, compactarea acestuia și punerea unui strat de pietriș cu grosime de 10 cm se va realiza doar în interiorul și imediata vecinătate a anexei de lemn existente pe suprafața de teren analizată.

* Asigurarea utilităților necesare funcționării fabricii de producție peleți. Această component cuprinde achiziția următoarelor utilaje specifice:
* Banda transportatoare cu motor electric 380V, 0,38KW, lungime 5m;
* Moara cu ciocanele cu suflantă, tablou electric si ciclon, 7.5kw, 380V;
* Snec transportator cu motor electric 380V, 1,5KW, lungime 2m;
* Uscator de rumegus cu suflanta;
* Separator magnetic pentru sortarea particulelor feromagnetice nedorite din materiale granulare;
* Snec transportator cu motor electric 380V, 1,5KW, lungime 2m;
* Presa peleti cu tablou electric, 380V, 11kW, cca 180 kg/h;
* Statie ambalatere formata din masa ambalare, scaun, masina de lipit saci de plastic,
* 220V;
* Umidometru.

Procesul de producție presupune urmatoarele etape:

- aprovizionarea cu materie primă: paie deseuri agricole, rumeguș;

- tocarea și mărunțirea resturilor de deșeuri;

- sortarea particulelor feromagnetice nedorite din materiale granulare;

- urmează operatiunea de uscare, deoarece materia primă umedă nu se poate prelucra

sub formă de peleti;

- presarea până la evacuarea totală a aerului existent între așchiile de lemn și

transformarea în peleți.

- peleții astfel rezultati sunt răciți, apoi ambalați și depozitati temporar.

Capacitatea de producție este de 180 kg/h.

Asigurarea utilităților

* Alimentarea cu apă: terenul analizat este branșat la rețeaua de apă potabilă existent
* Evacuarea apelor uzate: evacuarea apelor menajere se va realiza în rețeaua de canalizare locală, la care amplasamentul proiectului este racordat.
* Evacuare apelor pluviale curate, provenite de pe acoperișul constructiei, se vor colecta prin jgheaburi, burlane si conducte, cu descarcare la nivelul zonei verzi.
* Alimentarea cu energie electrică: se va asigura prin racordarea la rețeaua electrică existentă în zonă.

La faza de construire a obiectivului de investiții organizarea de șantier va fi realizată strict în perimetrul amplasamentului proiectului. Mai exact în arealul sudic al acestuia, în cadrul anexei de lemn existente și în vecinătatea acesteia.

**b) cumularea cu alte proiecte** – nu este cazul;

**c) utilizarea resurselor naturale, în special a solului, a terenurilor, a apei și a biodiversității** – agregate minerale, etc.;

**d) cantitatea și tipurile de deşeuri generate/gestionate** – diferitele categorii de deşeuri generate în timpul realizării investiţiei şi în etapa operaţională vor fi eliminate/valorificate prin firme autorizate, cu respectarea dispoziţiilor legale în vigoare;

**e) poluarea și alte efecte negative** – emisiile în atmosferă de la utilaje şi mijloacele de transport, precum și disconfortul fonic creat de lucrări, sunt temporare - în perioada de execuţie a lucrării, fără impact semnificativ;

**f) riscurile de accidente majore și/sau dezastre relevante pentru proiect, inclusiv cele cauzate de schimbările climatice** – se vor respecta normele de protecţia muncii;

**g) riscurile pentru sănătatea umană** – nu este cazul.

**2. Amplasarea proiectelor**

**a) utilizarea actuală și aprobată a terenurilor:** teren situat în extravilanul localității Merghindeal, teren idendificat prin CF nr. 100932 Merghindeal, nr. cad. 100932, tarla 44, parcela 1088/4/2, județul Sibiu, folosința actuală – teren arabil, conform certificatului de urbanism eliberat de Consiliul Județean Sibiu.

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbţie a mediului natural, acordându-se o atenţie specială următoarelor zone:**

1. **zone umede, zone riverane, guri ale râurilor:** nu este cazul;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** situl NATURA 2000 ROSPA0099 Podișul Hârtibaciului;
5. **zone clasificate sau protejate conform legislaţiei în vigoare:** situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară și hidrogeologică: situl NATURA 2000 ROSPA0099 Podișul Hârtibaciului;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populaţiei:** nu este cazul;
8. **peisaje şi situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potenţial**:

**a) importanța și extinderea spațială a impactului:** local, redus în perioada de execuţie;

**b) natura impactului:** impact nesemnificativ;

**c) natura transfrontalieră a impactului:** nu este cazul;

**d) intensitatea și complexitatea impactului:** se vor lua măsuri de reducere şi limitare a impactului asupra mediului;

**e) probabilitatea impactului:** – impact limitat, pe durata de execuţie a lucrărilor, reversibil după finalizarea acestora;

**f) debutul, durata, frecvența și reversibilitatea preconizate ale impactului:** impact redus pe perioada de realizare;

**g) cumularea impactului cu impactul altor proiecte existente și/sau aprobate:** nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în situl NATURA 2000 ROSPA0099 Podișul Hârtibaciului;
* în urma parcurgerii listei de control pentru etapa de încadrare din cadrul procedurii de evaluare adecvată, a rezultat că nu este necesară parcurgerea următoarelor etape ale evaluării adecvate; impactul proiectului asupra ariei naturale protejate nu este posibil să fie semnificativ;
* pentru proiect a fost obținut avizul favorabil nr. 13/ST-SB/05.02.2024, emis de Agenţia Naţională pentru Arii Naturale Protejate – Serviciul Teritorial Sibiu.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**:

* investiția nu se înscrie în prevederile art. 48 și 54 din Legea Apelor nr. 107/1996, cu modificările și completările ulterioare;

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului de prezentare;
* respectarea tuturor avizelor/punctelor de vedere, emise de celelalte autorități;
* se va respecta Planul de Management al siturilor Natura 2000;
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor evacua nici un fel de deşeuri în alte locuri, decât în spaţiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările, se vor avea în vedere următoarele considerente:
* deşeurile generate vor fi colectate selectiv, în vederea predării către societăţi autorizate pe bază de contract;
* deşeurile municipale amestecate generate în perioada lucrărilor de construcţii vor fi stocate temporar în pubele şi eliminate prin depozitare la un depozit conform; deşeurile industriale reciclabile rezultate în perioada lucrărilor de construcţii (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate;
* în conformitate cu prevederile art. 17, alin. (4), din O.U.G. nr. 92/2021 privind regimul deşeurilor, aprobată prin Legea nr. 17/2023, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire și/sau desființare, după caz, prin care se instituie sisteme de sortare pentru deșeurile provenite din activități de construcție și desființare, cel puțin pentru lemn, materiale minerale - beton, cărămidă, gresie și ceramică, piatră, metal, sticlă, plastic și ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător și siguranța în construcții, precum și de a lua măsuri de promovare a demolărilor selective pentru a permite eliminarea și manipularea în condiții de siguranță a substanțelor periculoase pentru a facilita reutilizarea și reciclarea de înaltă calitate prin eliminarea materialelor nevalorificabile;
* în conformitate cu prevederile art. 17, alin. (7), din O.U.G. nr. 92/2021 privind regimul deşeurilor, aprobată prin Legea nr. 17/2023, titularii pe numele cărora au fost emise autorizații de construire și/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, au obligația să gestioneze deșeurile din construcții și desființări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;
* în conformitate cu prevederile art. 49, alin. (9), din O.U.G. nr. 92/2021 privind regimul deşeurilor, aprobată prin Legea nr. 17/2023, titularii pe numele cărora au fost emise autorizații de construire și/sau desființări trebuie să raporteze anual A.P.M., până la 30 aprilie a anului următor celui pentru care se raportează, conformarea cu art. 17 alin. (7);
* organizarea de şantier pentru lucrările prevăzute prin proiect va respecta obligatoriu măsurile specifice pentru reducerea şi/sau eliminarea efectelor generate de acestea

asupra sănătăţii umane şi mediului înconjurător; se vor avea în vedere următoarele:

* împrejmuirea corespunzătoare a zonelor de lucru, montarea de avertizoare, etc.;
* organizarea de şantier se va realiza în interiorul amplasamentului astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi corespunzătoare din punct de vedere al facilităţilor; întreţinerea/repararea utilajelor, instalaţiilor şi mijloacelor de transport etc. se va realiza numai de către societăţi specializate autorizate;
* întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice şi periculoase;
* se interzice stocarea temporară şi depozitarea carburanţilor şi substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se vor evita scurgerile de combustibili şi uleiuri uzate pe sol (folosite de maşinile, utilajele şi echipamentele/instalaţiile de pe amplasament) şi de alte substanţe toxice şi periculoase, după caz;
* depozitarea provizorie a pământului excavat se va face pe suprafeţe cât mai reduse. Pământul în exces nu va fi păstrat pe amplasament;
* întregul șantier va fi protejat de plase de protecție în vederea limitării pulberilor rezultate, astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările şi modificările ulterioare şi STAS 12574/87, privind condiţiile de calitate ale aerului din zonele protejate;
* realizarea lucrărilor pe baza unui grafic de lucrări care să afecteze cel mai puţin riveranii din zonă;
* adaptarea programului de lucru în vederea respectării orelor de odihnă ale riveranilor;
* constructorul va deţine Fişe cu date de securitate pentru substanţele chimice periculoase folosite şi va respecta condiţiile impuse de acestea;
* aprovizionarea cu agregate necesare realizării investiției se va face numai din surse autorizate;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare;
* se vor lua toate măsurile tehnice în ce priveşte utilajele de construcţii şi mijloacele de transport astfel încât disconfortul produs în timpul funcționării să fie minim;
* se vor respecta condiţiile de realizare a proiectului în conformitate cu avizul nr. 13/ST-SB/05.02.2024, emis de Agenţia Naţională pentru Arii Naturale Protejate – Serviciul Teritorial Sibiu:
* se vor respecta toate măsurile necesare menţinerii stării de conservare favorabilă a speciilor pentru care au fost declarată arie naturală protejată, propuse în memoriul de prezentare;
* titularul are obligaţia ca în cazul producerii accidentelor de orice fel să notifice Agenția Naţională pentru Arii Naturale Protejate în termen de maxim 24 ore şi să întreprindă toate măsurile necesare pentru eliminarea cauzelor şi limitarea consecinţelor negative.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu,** **emitentul actului de reglementare.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Conform art. 43, alin. (3) şi (4) din Legea nr. 292/2018 privind evaluarea impactului anumitor proiecte publice şi private asupra mediului, la finalizarea lucrărilor, veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 9 (nouă) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**